b'\n_START_ARTICLE_\nAero4M\n_START_SECTION_\nZgodovina\n_START_PARAGRAPH_\nDru\xc5\xbeba Aero4M d.o.o. je bila ustanovljena leta 2008  kot organizacija za linijsko in bazno vzdr\xc5\xbeevanje helikopterjev. _NEWLINE_Dru\xc5\xbebo sta ustanovila francosko podjetje Regourd Aviation Group v lastni\xc5\xa1tvu Alaina Regourda in Milana Kranjca, ki je tudi direktor podjetja._NEWLINE_Z 12.7.2019 se je dru\xc5\xbeba preimenovala v Amelia International\n_START_SECTION_\nDejavnost dru\xc5\xbebe\n_START_PARAGRAPH_\nPo prejemu spri\xc4\x8devala letalskega prevoznika (AOC)  in potrditvi organizacije za vodenje stalne plovnosti (CAMO) so pri\xc4\x8deli z opravljenjem letalskih prevozov za poslovne uporabnike. Ve\xc4\x8dino prometa opravijo v Afriki, za potrebe naftnih in rudarskih dru\xc5\xbeb ter deloma za potrebe vlad teh dr\xc5\xbeav. Najve\xc4\x8d letijo v Gabonu, \xc4\x8cadu, Kamerunu in Kongu. Lete opravljajo tudi po Evropi in Bli\xc5\xbenjem Vzhodu. _NEWLINE_Dru\xc5\xbeba se ukvarja tudi s servisiranjem letal in ima baze za vzdr\xc5\xbeevanje tako lastnih letal, kot tudi letal iz skupine Regourd Aviation Group. Tako imajo dve bazi v Kongu, po eno v \xc4\x8cadu, Cardiffu (Wales) in Istanbulu. Imajo tudi bazi v britanskih Kanalskih otokih na Jerseyu in Guernseyu. \xc5\xbde nekaj let neuspe\xc5\xa1no sku\xc5\xa1ajo pridobiti dovoljenja za postavitev lastnega hangarja za vzdr\xc5\xbeevanje letal na letali\xc5\xa1\xc4\x8du Ljubljana.'